KIRJALLINEN KYSYMYS E-0499/01 esittäjä(t): Markus Ferber (PPE-DE) komissiolle. Komission yhteistyö Böömin ja Määrin kommunistisen KPCM-puolueen kanssa.



Virallinen lehti nro 235 E , 21/08/2001 s. 0216 - 0217



KIRJALLINEN KYSYMYS E-0499/01 esittäjä(t): Markus Ferber (PPE-DE) komissiolle (22. helmikuuta 2001) Aihe: Komission yhteistyö Böömin ja Määrin kommunistisen KPCM-puolueen kanssa Böömin ja Määrin kommunistinen KPCM-puolue on säilyttänyt vanhan nimensä eikä se ole toisin kuin muut Itä-Euroopan kommunistiset puolueet muuttanut ideologiaansa eikä sanoutunut irti entisestä puoluediktatuurista. Tästä syystä Tekin presidentti ja hallitus, Prahan demokraattinen oppositio ja diplomaattikunta eivät pidä yllä virallisia yhteyksiä tähän puolueeseen. Pitääkö paikkansa, että komissio pitää yllä yhteyksiä KPCM-puolueeseen ja on jopa lähettänyt lähetystön toukokuussa 2000 pidettyyn puoluekokoukseen ja että lähetystö on myös vieraillut KPCM:n puoluetoimistossa joulukuussa 2000? Lehdistössä käsitelty tapaaminen aiheutti Tekissä suurta poliittista ärtymystä. Lehdistötiedotteiden mukaan puheenjohtajana toiminut lähetystön jäsen Dreyer oli ilmoittanut monien yhteisten piirteiden löytymisestä. Onko Prahan-lähetystö menetellyt yhteisymmärryksessä komission jäsenen ja pääosaston kanssa? Kuka on siinä tapauksessa antanut ohjeet lähetystölle? Aikovatko komission jäsenet järjestää jatkossa vastaavia tapahtumia? Millä tavoin komissio on päinvastaisessa tapauksessa nuhdellut lähetystöä sen toiminnasta? Mitä toimia komissio aikoo toteuttaa häivyttääkseen Tekin saaman virheellisen vaikutelman kommunistisen puolueen hyväksymisestä? Pitääkö komissio yllä yhteyksiä muihin ääripuolueisiin? Ovatko Prahan-lähetystön tarkastamistulokset jo selvillä? Onko varoja käytetty virheellisesti vai onko niitä kadonnut? Günter Verheugenin komission puolesta antama vastaus (4. toukokuuta 2001) Komissio ja sen Prahassa sijaitseva lähetystö pitävät yllä suhteita kaikkiin Tekin parlamentissa edustettuina oleviin puolueisiin, sikäli mikäli suhteet ovat hyödyllisiä, erityisesti sen varmistamiseksi, että Euroopan unioniin liittymiseen liittyvistä kysymyksistä vallitsisi mahdollisimman laaja yhteisymmärrys. Komissio voi vahvistaa, että sen lähetystö yhdessä useiden jäsenmaiden suurlähetystöjen kanssa hyväksyi kutsun osallistua Böömin ja Määrin kommunistisen puolueen (KSCM) puoluekokoukseen vuoden 2000 keväällä. Tämäntyyppinen toiminta on osa meneillään olevaa yhteydenpitoa Tekin parlamentissa edustettuina olevien puolueiden kanssa, eikä komissaari tai pääosasto anna sitä koskevia erillisiä ohjeita. Toisen kysymyksen osalta todettakoon, että komission suorittamat sisäiset tarkastukset ovat luottamuksellisia. Tästä syystä komissio ei voi antaa arvoisalle parlamentin jäsenelle tämän pyytämiä tietoja Prahan lähetystöä koskevasta sisäisestä tarkastuksesta. Vuoden 1999 vastuuvapauden myöntämismenettelyn yhteydessä talousarvion valvontavaliokunnan puheenjohtajan pyynnöstä sekä puheenjohtajalle itselleen että vuoden 1999 vastuuvapausmenettelyn esittelijälle toimitettiin kuitenkin luottamuksellisesti tiivistelmä kyseisestä tarkastuskertomuksesta parlamentin ja komission välillä tehdyn puitesopimuksen (liite III) sääntöjen mukaisesti.